క్రిస్ మార్టిన్

క్రిస్టోఫర్ ఆంథోనీ జాన్ మార్టిన్ (జననం 2 మార్చి 1977) ఒక ఆంగ్ల గాయకుడు, పాటల రచయిత, సంగీతకారుడు , పియానిస్ట్ మరియు రాక్ బ్యాండ్ కోల్డ్ ప్లే యొక్క సహ వ్యవస్థాపకుడుగా ప్రసిద్ధి చెందాడు, అతనితో అతను ఏడు గ్రామీ అవార్డులు మరియు తొమ్మిది బ్రిట్ అవార్డులతో సహా అనేక ప్రశంసలను గెలుచుకున్నాడు.

ప్రారంభ జీవితం 
క్రిస్ మార్టిన్ డెవాన్‌లోని ఎక్సెటర్‌లో జన్మించాడు , ఐదుగురు పిల్లలలో పెద్దవాడు.  తండ్రి, ఆంథోనీ మార్టిన్, రిటైర్డ్ అకౌంటెంట్ , తల్లి, అలిసన్ మార్టిన్, సంగీత ఉపాధ్యాయురాలు.  మార్టిన్ తన విద్యను ఎలిమెంటరీ ఎక్సెటర్ కేథడ్రల్ స్కూల్‌లో ప్రారంభించాడు,అక్కడ అతనికి సంగీతం పట్ల మక్కువ కలిగినది.ప్రాథమిక పాఠశాలలో ఉన్నప్పుడు, మార్టిన్ తన మొదటి బ్యాండ్ ది రాకింగ్ హాంకీస్‌ను రూపొందించడానికి నిక్ రెప్టన్ మరియు ఇవాన్ గ్రోనోలతో జతకట్టాడు. అతని మొదటి ప్రదర్శన ప్రేక్షకులచే తిరస్కరించబడింది. మార్టిన్ తన అధ్యయనాలను యూనివర్శిటీ కాలేజ్ లండన్‌లో రామ్‌సే హాల్‌లో కొనసాగించాడు, అక్కడ అతను ప్రాచీన ప్రపంచ అధ్యయనాలను అభ్యసించాడు  గ్రీక్ మరియు లాటిన్‌లలో ఫస్ట్ క్లాస్ ఆనర్స్‌తో పట్టభద్రుడయ్యాడు.  ఇక్కడే అతను జానీ బక్‌ల్యాండ్, విల్ ఛాంపియన్ మరియు గై బెర్రీమాన్‌లను కలిశాడు, వీరు కోల్డ్‌ప్లేలో అతని భావి సహ వ్యవస్థాపకులుగా మారారు.

వ్యక్తిగత జీవితం 
మార్టిన్ డిసెంబర్ 5, 2003న గ్వినేత్ పాల్ట్రో అనే అమెరికన్ నటిని వివాహం చేసుకున్నాడు . వారి కుమార్తె, ఆపిల్ బ్లైత్ అలిసన్ మార్టిన్, మే 14, 2004న లండన్‌లో జన్మించింది . వారి రెండవ సంతానం, మోసెస్ బ్రూస్ ఆంథోనీ మార్టిన్, USA లోని న్యూయార్క్ నగరంలో ఏప్రిల్ 8, 2006న జన్మించాడు .మార్చి 25, 2014న, మార్టిన్ భార్య గ్వినేత్ పాల్ట్రో, మార్టిన్ నుండి విడిపోతున్నట్లు ప్రకటించే బహిరంగ ప్రకటనను విడుదల చేసింది. మార్టిన్ శాఖాహారి,  యోగా సాధన చేస్తాడు. అతనికి పొగ త్రాగటం మరియు మద్యం తాగటం లాంటి అలవాట్లు లేవు.

వృత్తి 
యూనివర్శిటీ కాలేజ్ లండన్‌లో చదువుతున్నప్పుడు , మార్టిన్ జానీ బక్‌ల్యాండ్‌ను కలిశాడు వారుఒక బ్యాండ్‌ను ఏర్పాటు చేయాలని నిర్ణయించుకున్నారు, మార్టిన్ ప్రధాన గాయకుడిగా , బక్‌లాండ్ ప్రధాన గిటారిస్ట్‌గా ఉన్నారు. వారితో గై బెర్రీమాన్ బాస్ ప్లేయర్‌గా , విల్ ఛాంపియన్ డ్రమ్మర్‌గా చేరారు. 1996లో, వారు పెక్టోరాల్జ్ అనే బ్యాండ్‌ను స్థాపించారు. ఆ పేరు తరువాత స్టార్ ఫిష్‌గా మార్చబడింది,2000లో వారి తొలి ఆల్బం పారాచూట్స్ విడుదలైనప్పటి నుండి అంతర్జాతీయంగా గుర్తింపు పొందిన కీర్తిని ఇంకా విజయాన్ని సాధించింది. పారాచూట్స్ , ఎ రష్ ఆఫ్ బ్లడ్ టు ది హెడ్, X&Y, వివా లా విడా ఆర్ డెత్ అండ్ ఆల్ హిజ్ ఫ్రెండ్స్ , మైలో జిలోటో , ఘోస్ట్ స్టోరీస్ , ఎ హెడ్ ఫుల్ ఆఫ్ డ్రీమ్స్ , ఎవ్రీడే సహా మొత్తం తొమ్మిది స్టూడియో ఆల్బమ్‌లను విడుదల చేశారు.మార్టిన్ సహ వ్యవస్థాపకుడుగా ఉన్న కోల్డ్‌ప్లే బిల్‌బోర్డ్ హాట్ 100 లో ప్రవేశించిన మొట్టమొదటి బ్రిటిష్ గ్రూప్ అయింది.

మూలాలు